burgasdotpro/wikipedia huggingface dataset:
Mary D. Salterová Ainsworthová

Mary D. Salterová Ainsworthová (* 1. december 1913, Glendale, Ohio, USA – † 21. marec 1999, Charlottesville, Virgínia) bola americká psychologička.
Študovala na Univerzite v Toronte, kde v roku 1939 získala titul PhD. v odbore vývinovej psychológie. Zaoberala sa účinkom separácie od matky na osobnostný vývoj dieťaťa a interakciou medzi matkou a dieťaťom. Vyvinula metódu "Zvláštnej situácie" (strange situation), ktorá slúžila na hodnotenie rozdielov medzi reakciami detí na separáciu a opätovné stretnutie s matkou. Spolu s J. Bowblym pracovala na teórii pripútania (attachment theory).
Carolyn Woodová Sherifová

Carolyn Woodová Sherifová (* 26. jún 1922 – † 1982) bola americká psychologička.
Zaoberala sa problematikou sociálnej psychológie, podieľala sa na výskume, ktorý zahŕňal experimenty v oblasti konfliktov v rámci skupiny a riešenie konfliktov. Zaoberala sa úlohou genderu v súvislosti so sebadôverou, skupinovým správaním, statusom a rolou v spoločnosti. Spolu s manželom Muzarom Sherifom vytvorila „social judgment-involvement theory“.
Rosabeth Mossová Kanterová

Rosabeth Mossová Kanterová (* 15. marec 1943, Cleveland, Ohio, USA) je americká sociologička, ekonómka a profesorka.
Zaoberá sa oblasťou obchodných stratégií a vzdelávania. Venuje sa manažmentu, organizačnej zmene a inovácii. Patrí medzi 50 najvplyvnejších žien sveta a 50 najvplyvnejších mysliteľov v oblasti obchodu. Je autorkou alebo spoluautorkou 16 publikácií.
Velidú

Velidú () je jeden z obývaných ostrovov na atole Núnu na Maldivách. Počet obyvateľov je 2 160 (jún 2006), dĺžka ostrova 1 130 m, šírka 650 m. Vzdialenosť od hlavného mesta Male je 166,52 km.
Okolo 5. storočia pred Kr. začali Velidú osídľovať prví obyvatelia - Árijci, prichádzajúci z neďalekej Indie a Cejlónu. Neskôr došlo k zmiešavaniu obyvateľov s okolitými ostrovmi (Magúdú a Tuládú). Na týchto troch ostrovoch (Magúdú, Tuládú a Velidú) je v súčasnosti najvyššie zaľudnenie.
Na ostrove sa nachádza veľa historických monumentov, jedným z nich je aj strom (Velidhu bodu nikagas), strom starý viac ako 5 storočí. Ostrov je povestný ako jeden z najrybnatejších regiónov na Maldivách, a špeciálne na atole Núnu.
Brownov pohyb (rozlišovacia stránka)

Brownov pohyb môže byť:
Bob Corker

Robert Phillips "Bob" Corker, Jr. (* 24. august 1952, Orangeburg, Južná Karolína, USA) je americký politik, člen republikánske strany. Vo voľbách v roku 2006 bol zvolený do senátu USA za štát Tennessee.
Anne Roeová

Anne Roeová (* 1904, Denver, Colorado, USA – † 29. máj 1991, Tucson, Arizona) bola americká psychologička.
Živvotopis.
Ako deviata žena získala v roku 1963 na Harvard University titul profesorky. Zaoberala sa fungovaním intelektu, dospelými s mentálnou poruchou, správaním novorodencov, postavením opustených detí rozličného pôvodu, účinkami konzumácie alkoholu, psychológiou tvorivosti, vzťahom medzi správaním a vývojom rovnako ako medzi ranou skúsenosťou a kariérnym správaním.
Cirkevný otec

Cirkevný otec môže byť:
Duchovný otec

Duchovný otec môže byť:
Carol Gilliganová

Carol Gilliganová (* 28. november 1936, , New York, New York, USA) je americká sociologička a psychologička.
V roku 1964 získala doktorát zo sociálnej psychológie. Zaoberala sa morálnym vývojom dievčat a kritizovala Kohlbergovu teóriu morálneho vývinu. V roku 1986 získala titul profesorky. Je považovaná za priekopníčku v oblasti rodových štúdií a hlavne v oblasti psychologického a morálneho vývinu dievčat. Získala viacero ocenení a je autorkou a spoluautorkou početných publikácií.
Rá (atol)

Rá (angl. Raa) je administratívny atol na Maldivách. Hlavné mesto atolu je Ungúfáru. Skladá sa z 88 ostrovov, z toho 15 je obývaných. Počet obyvateľov je 15 483. Atol riadi Saud Abdulla. Nachádza sa na prírodnom atole Severný Málosmadulu a malého atolu na severe Severného Málosmadulu s dvoma ostrovmi.
V poslednom čase boli ostrovy upravené čo najviac k okrajom, zs cieľom obstarať zem pre sociálne, ekonomické, hospodárske a zárobkové činnosti kvôli rastúcej populácii.
Hlavnou činnosťou v regióne je turistický ruch, hlavne ostrov Mídupparu.
Obývané ostrovy:
Za neobývané ostrovy sú považované aj tie, kde sú len letiská, a priemysel (závody).
Rá

Rá môže byť:
Slovenská asociácia pre štandardizáciu farmaceutických informácií

Slovenská asociácia pre štandardizáciu farmaceutických informácií, v skratke SASFI, bolo slovenské združenie, ktorého cieľom bola inovácia, štandardizácia a realizácia myšlienok na poli informatizácie zdravotníctva a farmácie s cieľom zavádzať všeobecne akceptované štandardy.
Základné strategické postupy SASFI v oblasti informatizácie a dátovej štandardizácie vyplývali z princípov eGovernmentu akceptovaných členskými štátmi EÚ ako aj z rozhodnutia Európskeho parlamentu v tejto oblasti. Opierali sa o závery medzinárodnej konferencie o efektivite, kvalite a spokojnosti klientov v zdravotníctve a sociálnej starostlivosti a o súbor minimálnych požiadaviek pre dátové štandardy ISO/IEC 11179.
Dejiny.
SASFI bola založená v roku 2006. Jej členmi boli:
Odporúčania SASFI.
Garancia kvality zdravotníckych informácií.
Certifikát "SASFI Certified" má preukázať, že prevádzkovateľ webových stránok a prevádzkované strany spĺňajú základné pravidlá bezproblémového sprostredkovania vierohodných a verifikovaných informácií a bezpečného nakupovania tovaru a služieb informačnej spoločnosti. Tieto certifikačné pravidlá popisujú informácie a procesy, ktoré musí prevádzkovateľ zverejňovať a spĺňať pre udelenie certifikátu SASFI.
Jednoznačná identifikácia produktov.
Na základe odporúčaní SASFI vznikla centrálna databáza sortimentu produktov distribuovaných do siete zdravotníckych zariadení pod názvom "NobelPLUS", ktorá okrem registrovaných liekov a zdravotníckych pomôcok obsahuje aj informácie o výživových doplnkoch, kozmetických výrobkoch. V databáze NobelPLUS má každý produkt pridelený unikátny "ADC Kód", ktorý jednoznačne identifikuje produkt kdekoľvek v liekovom reťazci. Súbor týchto kódov tvorí tzv. "ADC ČÍSELNÍK" (ADCC), elektronický číselník produktov distribuovaných do siete zdravotníckych zariadení na Slovensku, ktorý sa zavádza do jednotlivých distribučných spoločností ako nástroj efektívnej komunikácie medzi distribútorom a lekárňou.
ADCNet. Framework.
SASFI vypracovala minimálny súbor prvkov a modulov pod názvom "ADCNet. Framework", ktorý poskytuje základ pre spoločnú, od programovacieho jazyka nezávislú, vývojovú platformu pre tvorcov B2B (), B2C ("), G2P (), G2G (), G2B () modulov zdravotníckych informačných systémov. Rozhrania ADCNet. Framework sa umiestňujú v prezentačnej a aplikačnej vrstve OSI referenčného modelu. 
Definície súboru ADCNet. Framework tvoria:
Nancy Bayleyová

Nancy Bayleyová (* 28. september 1899, The Dalles, Oregon, USA – † 1994, Carmel, Kalifornia, USA) bola americká psychologička.
Zaoberala sa mentálnym a psychickým rastom, psychomotorickým rozvojom, ranými mentálnymi funkciami, ktoré určujú neskoršiu inteligenciu a vzťahom medzi prostredím a inteligenciou. Je autorkou štúdie vývoja detí, ktorá zahŕňala hodnotenie správania v detstve, známu ako Bayleyovej škála mentálneho a motorického vývoja.
Získala niekoľko ocenení a bola prezidentkou viacerých psychologických spoločností.
Jarmila Wolfeová

Jarmila Wolfeová rodená Jarmila Gajdošová, v rokoch 20092011 Jarmila Grothová (* 26. apríl 1987, Bratislava) je slovenská profesionálna tenistka. Počas svojej kariéry vyhrala 1 turnaj WTA vo štvorhre. Od 15. decembra 2007 reprezentuje Austráliu. V roku 2009 sa vydala za austrálskeho tenistu Samuela Grotha, o dva roky sa rozišli.
Virginia Satirová

Virginia Satirová, rodená Virginia Pagenkopf, (* 26. jún 1916, Neilsville, Wisonsin, USA† 10. september 1988, Kalifornia) bola americká psychoterapeutka, zakladateľka rodinnej terapie. Je označovaná za matku rodinnej terapie.
Ľudia by sa podľa nej mali usilovať o svoje sny bez ohľadu na to či sú uskutočniteľné, alebo nie. Pri svojej práci používala aj meditácie a pomáhala ľudom pri zmene ich života prostredníctvom techník ako hlboké dýchanie, alebo vizualizácia. Poukázala na to, ako pocity nízkeho sebahodnotenia súvisia s rôznymi spôsobmi komunikácie ako napr. obviňovanie, alebo intelektualizácia.
Ibrahim Ferrer

Ibrahim Ferrer, (* 20. február 1927, San Luís pri Santiago de Cuba – † 6. august 2005, Havana) bol kubánsky sólový spevák, člen legendárneho kubánskeho hudobného zoskupenia Buena Vista Social Club. Preslávil sa však aj samostatnou tvorbou. 
Jeho hudobná kariéra začala už v roku 1953, kedy začal Ferrer účinkovať so skupinou Pacha Alonsa v Santiagu (v roku 1959 sa skupina presunula do Havany a premenovala sa na Los Bucocos). Odvtedy jeho hudobná hviezda stúpala, avšak najviac sa preslávil až účinkovaním v hudobnom projekte Buena Vista Social Club, v roku 1999. Svoje posledné dielo nahral v roku 2005.
Zomrel ako 78-ročný v nemocnici v Havane, po návrate z koncertného turné v Európe.
Santiago

Santiago môže byť:
Angela Merici

Svätá Angela Merici (* 21. marec 1474 (podľa iných údajov 1. marec), Desenzano del Garda, Taliansko – † 27. január 1540, Brescia) bola zakladateľka rehole uršulínok.
Život.
Sv. Angela Merici sa narodila v talianskom mestečku Desenzano del Garda pri Lago di Garda do zbožnej rodiny Giovanniho Mericiho. Už v detstve však prišla o rodičov aj sestru, a preto sa o ňu staral jej dobre situovaný strýko. Vďaka nemu mala príležitosť na samoštúdium. Doba, v ktorej Angela žila, bola postihnutá neustálymi vojnovými konfliktmi a úpadkom morálky ľudí i Cirkvi, mnoho ľudí žilo v biede. Vplyvom tejto situácie a pevnej viery sa Angela rozhodla, že zasvätí svoj život dobročinným a charitatívnym aktivitám a pomoci tým, ktorí to potrebujú. V roku 1516 prichádza do mesta Brescia, kde po čase získala povesť múdrej a obetavej ženy a po radu a pomoc si k nej chodili mnohí – bohatí aj chudobní, ženy i muži... Angela absolvovala viaceré púte na posvätné miesta, okrem iného do Svätej zeme ( kde údajne prišla o zrak) a do Ríma, kde ju prijal pápež. 
V Brescii sa okolo Angely postupne vytvorilo spoločenstvo žien, ktoré boli jej nasledovníčky vo filozofii nepoškvrneného života, oddanej pomoci chudobným. V roku 1535 bola formálne založená Spoločnosť Sv. Uršule, ktorej predstavenou sa stala Angela. Ich prvotným záujmom bola pomoc sociálne odkázaným, napr. sirotám a chudobným rodinám, a služba Bohu. Spoločnosť zakladala sirotince a školy. Ženy, ktoré doň vstúpili, mali vzácnu príležitosť sa vzdelávať. Činnosťou Angely Merici a uršulínok sa nechali inšpirovať viacerí jej súčasníci a charitatívnu prácu rozvíjali v mnohých častiach dnešného Talianska. 
Angela zomrela 27. januára 1540. Za svätú bola vyhlásená v roku 1807. 
Prvé uršulínky na územie dnešného Slovenska prišli v roku 1676, keď svoj prvý kláštor založili v Bratislave. Postupne otvorili ďalšie domy v Košiciach (1687) a v Trnave (1724). Popri kláštoroch spravovali aj dievčenské školy.
Referencie.
Ursuline Sisters of Cleveland: St. Angela Merici, foundress of Ursuline Sisters
Slovenský zväz ľadového hokeja

Slovenský zväz ľadového hokeja (SZĽH) je riadiacim orgánom ľadového hokeja na Slovensku. Riadi viacero hokejových súťaží, konkrétne:
V súčasnosti je členom SZĽH:
Oficiálna stránka: https://www.hockeyslovakia.sk/sk/
Ocenenia.
Najlepší hokejista sezóny.
Víťazi v ankete Zlatý puk (do roku 1997 sa vyhlasoval Najlepší hokejista sezóny)
Chotárny potok

Chotárny potok môže byť:
Colmar

Colmar je mesto v departemente Haut-Rhin v regióne Grand Est na východe Francúzska.
Geografia.
Colmar sa nachádza južne-juhovýchodne od Štrasburgu, mestom preteká rieka Lauch, ktorá je prepojená s riekou Rýn. Neďaleko sa nachádza pohorie Vogézy. Na juh od mesta sa nachádza mesto Mulhouse, na východ nemecká hranica a mesto Freiburg im Breisgau.
Dejiny.
Colmar (po latinsky "Columbarium") bol založený v 9. storočí. V roku 1226 dostal postavenie slobodného mesta v rímskonemeckej ríši. Počas tridsaťročnej vojny mesto ovládali dva roky švédske vojská. V roku 1697 ho dobyl francúzsky kráľ Ľudovít XIV.
Kultúra.
V centre mesta sa nachádzajú staršie budovy, väčšie množstvo stavieb v nemeckom gotickom štýle a v ranom renesančnom štýle. Nachádza sa tu množstvo starých kostolov, medzi ne patrí "Kostol Saint-Martin" 
(13. storočie), jeden z najväčších a najzaujímavejších. Miestny umelec a jeden z najdôležitejších nemeckých maliarov obdobia neskorej gotiky Martin Schongauer tu namaľoval v 15. storočí dielo "Madonna ruží" v kostole rádu dominikánov.
V múzeu "Unterlinden" sa nachádza dielo renesančného maliara Matthiasa Grünewalda "Isenheimský oltár".
Ďalšie kultúrne miesta sú "Bartholdi múzeum", kde sú vystavené diela slávneho umelca a sochára Frederica Bartholdiho. V meste sa nachádza múzeum hračiek a prírodovedné múzeum.
V meste sa každý júl koná medzinárodný hudobný festival.
Ulica Karola Adlera (Bratislava)

Ulica Karola Adlera je ulica v Bratislave, v mestskej časti Dúbravka. Nachádza sa v miestnej časti Podvornice. Je pomenovaná podľa Karola Adlera (19101944), účastníka SNP, popraveného nacistami. 
Ulica vznikla v 70. rokoch 20. storočia pri výstavbe panelákového sídliska. Na Karola Adlera 5 sa nachádza Stredná priemyselná škola elektrotechnická.
Janický potok

Janický potok je vodný tok v južnom Gemeri, v juhovýchodnej časti okresu Rimavská Sobota. Je to ľavostranný prítok Pohanského potoka, má dĺžku 3,8 km a je tokom VII. rádu.
Pramení v Cerovej vrchovine, v podcelku Petrovská vrchovina, na severozápadnom svahu Pohanského hradu (389,2 m n. m.) v nadmorskej výške približne 230 m n. m., v blízkosti štátnej hranice s Maďarskom. Tečie severovýchodným smerom cez Cechmajstrovu dolinu, kde sprava priberá krátky prítok (193,1 m n. m.) z osady Močidlá a následne preteká močaristým územím. Potom sa stáča, pokračuje na krátkom úseku východným smerom, oblúkom sa stáča k juhovýchodu a v nadmorskej výške cca 176 m n. m. ústi do vodnej nádrže Janice.
Harriet Taylorová Millová

Harriet Taylorová Millová rod. Harriet Hardyová (* 8. október 1807, Londýn, Spojené kráľovstvo – † 3. november 1858, Avignon, Francúzsko) bola britská filozofka. 
Jej druhým manželom bol John Stuart Mill. Spájal ich záujem o filozofiu a umenie. Určiť skutočný rozsah diela Harriet Taylor Mill a pokúsiť sa o jeho hodnotenie je vo veľkej miere sťažené aj z toho dôvodu, že jej vzťah s J. S. Millom bol veľmi blízky a dvojica trávila nesmierne veľa času pri spoločných diskusiách. Sám Mill vo svojej autobiografii pripisuje mnohé z myšlienok, ktoré uverejňoval vo svojich dielach práve svojej manželke Harriet, no napriek týmto odkazom je problematika pôvodu myšlienok, ktoré boli uverejnené pod menom J. S. Milla v súčasnosti veľmi aktuálnou témou rôznych polemík.
Okrem iného, napísala H. T. Millová prácu "Oslobodenie žien", v ktorej vysvetľuje dôležitosť účasti žien na verejnom politickom živote.
Janícky potok

Janícky potok je krátky vodný tok v regióne Turňa, v juhozápadnej časti okresu Košice-okolie. Je to ľavostranný prítok Konotopy, meria 3,8 km a je tokom VII. rádu. Niekedy sa nesprávne označuje ako "Janický potok".
Potok pramení v Bodvianskej pahorkatine, v podcelku Abovská pahorkatina, na severnom svahu vrchu Seksia () v nadmorskej výške cca , neďaleko štátnej hranice s Maďarskom. Od prameňa tečie na sever, sprava priberá krátky prítok z oblasti Kanovského a zľava prítok od osady Paľová. Potom napája vodnú nádrž Janík a následne pokračuje severozápadným smerom. Vzápätí vstupuje do Košickej kotliny, do podcelku Košická rovina, kde preteká okrajom obce Janík, kde sa stáča na sever, zľava ešte priberá krátky prítok zo západného svahu Černičného () a v blízkosti obce ústi v nadmorskej výške približne do Konotopy.
Judith Butler

Judith Butler, pred tranzíciou Judith Butlerová, celým menom Judith Pamela Butlerová (* 24. február 1956, Cleveland, Ohio, USA) je americká osoba s nebinárnou rodovou identitou, post-štrukturalistická filozofka, ktorá pracuje v oblasti feministickej filozofie, queer teórie a politickej filozofie.
V slovenčine vyšla jej práca "Trampoty s rodom", v ktorej predkladá svoju radikálnu a pre niekoho provokatívnu tézu o konštrukcii pohlavia.
Judith Butler je nebinárneho rodu, v angličtine používa zámená „they/them“.
Laurie Andersonová

Laurie Andersonová, narodená jako Laura Phillips Anderson, (* 5. jún 1947, Glen Ellyn, Illinois, USA) je americká alternatívna performerka, speváčka, huslistka a skladateľka, ktorá pracuje s novými elektronickými technológiami. Vo svojej tvorbe reflektuje filozofické, sociálne a politické témy.
Do širšieho povedomia sa zapísala singlom „O Superman“, ktorý viedol k podpisu zmluvy s Warner Bros. a vydaniu debutového alba "You're the Guy I Want To Share My Money With".
Niekoľko rokov žila a spolupracovala s Lou Reedom. V roku 2008 sa vzali. Už skôr hrala na Reedových albumoch "Set the Twilight Reeling" (1996), "Ecstasy" (2000) a "The Raven" (2003). Reed potom hral na jej albumoch "Bright Red" (1994), "Life on a String" (2001) a "Homeland" (2010). Obaja sa spolu podieľali na albume Johna Zorna "The Stone: Issue Three" (2008).
Žije a pracuje v New Yorku.
Vitamín E

Vitamín E alebo tokoferol je jeden z vitamínov rozpustných v tukoch. 
Vitamín E sa považuje za účinný antioxidant. Ovplyvňuje tvorbu červených krviniek, zúčastňuje sa obnovy a rastu svalovej hmoty a ďalších tkanív. Je dôležitý pre prevenciu samovoľných potratov, má účinok na potenciu. Podporuje činnosť pohlavných žliaz. Spomaľuje proces starnutia buniek a tkanív, preto sa pridáva do kozmetických prípravkov.
Mileva Marićová

Mileva Marićová (* 19. december 1875, Titel, Srbsko – † 4. august 1948, Zürich, Švajčiarsko) bola srbská matematička, fyzička a manželka Alberta Einsteina.
Bola uzavretá, ale nesmierne nadaná pre matematiku a fyziku. Študovala v Novom Sade, Záhrebe, Berne, až sa nakoniec, ako len piata žena v dejinách, dostala na Polytechniku v Zürichu, kde študovala ako jediná žena svojej generácie.
Tu stretla Alberta Einsteina, s ktorým ju zo začiatku spájalo priateľstvo a podobné názory na fyzikálne problémy. Neskôr sa stali manželmi a mali spolu tri deti. V roku 1919 sa rozviedli.
Mileva bola veľmi nadanou študentkou, no kvôli vzťahu s A. Einsteinom sa vzdala vlastnej kariéry a stala sa oporou pre svojho manžela. Nesporné však je, že fyzikou sa zaoberala naďalej. Existujú isté indície, ktoré vedú k záverom, že bola spolutvorkyňou teórie relativity. Takéto tvrdenia rozpútali ostré diskusie, ktoré pretrvávajú ešte v súčasnosti. Faktom však zostáva skutočnosť, že Einstein ju v ďakovnej reči pri príležitosti prevzatia Nobelovej ceny v roku 1922 nespomenul, zato jej odovzdal finančnú odmenu v plnej výške 1 milión dolárov.
Skutočnosť, že v medzivojnovou období nemal Einstein žiadne rodinné záväzky, mu umožnila intenzívnejšiu prácu na všeobecnej teórií relativity.
Faktom zostáva, že sa význam Milevy Marić Einstein v dejinách vedy nivelizuje, a že si zaslúži omnoho väčšiu pozornosť, ako jej bola venovaná doteraz.
Dopravný podnik mesta Banská Bystrica

Dopravný podnik mesta Banská Bystrica, a.s. (skr. DPMBB) je akciová spoločnosť, ktorá prevádzkuje MHD v Banskej Bystrici.
Dejiny.
Po spoločenských zmenách sa postupne čoraz viac zanedbávala dôležitosť verejnej dopravy a ešte dynamickejšie ubúdalo z finančného krytia výkonov vo verejnom záujme a investícií do verejnej dopravy. V snahe o získanie väčšieho množstva finančných prostriedkov mesto 27.12.1996 založilo obchodnú spoločnosť Mestská hromadná doprava Banská Bystrica, a. s. (MHD BB a.s.). Vďaka tomu sa Banská Bystrica opäť zaradila medzi mestá s "dopravnými podnikmi" a mohla poberať dotácie od štátu.
Od 10.11.2006 začala spoločnosť prevádzkovať dopravu na linkách 101 - 105. Zabezpečovaná bola minibusmi typu Iveco Stratos. Slúžili ako doplnok k bežným linkám MHD, obsluhovali časti mesta s problematickou obsluhou normálnymi autobusmi a spájali ich s centrom mesta (Nám. Š. Moysesa, Kapitulská) a so športovým komplexom na Štiavničkách.
Tým, že sa zo spoločnosti MHD BB a.s. stal dopravca reálne vykonávajúci dopravu, došlo aj k zmene názvu na "Dopravný podnik mesta Banská Bystrica, a. s." od 28.02.2007.
Od 10.11.2007 bola obnovená prevádzka trolejbusov na prvých dvoch linkách č. 3 a 5. Dokonca roka 2007 boli postupne spustené aj zostávajúce trolejbusové linky č. 1, 2, 4, 6, a 7. V roku 2009 pribudla od 01.07.2009 ôsma trolejbusová linka č. 8, ktorá vznikla odčlenením časti spojov linky č. 7.
K 01.02.2010 došlo k odkúpeniu objektov vozovne v Kremničke, trolejového vedenia a 27 trolejbusov od SAD Banská Bystrica. Súčasne došlo k podaniu žiadosti o nenávratný finančný príspevok z Európskeho fondu pre regionálny rozvoj na nové trolejbusy. V tejto žiadosti bol DPMBB úspešný a od 01.07.2011 bolo do premávky zaradených 19 nových trolejbusov Škoda 30 Tr SOR.
Prevádzka minibusových liniek č. 101 až 105 bola niekoľkokrát reorganizovaná, pričom postupne zanikli linky č. 103 až 105. Od 01.07.2011 ostala v prevádzke jediná linka č. 101, ktorej prevádzka bola z finančných dôvodov ukončená k 31.12.2011.
V súčasnosti má v spoločnosti mesto Banská Bystrica 49% podiel a SAD Zvolen 51%, a je teda väčšinovým vlastníkom.
Pohanský potok

Pohanský potok je potok v južnom Gemeri, v juhovýchodnej časti okresu Rimavská Sobota. Je to pravostranný prítok Mačacieho potoka, meria 4,3 km a je tokom VI. rádu.
Pramení v Cerovej vrchovine, v podcelku Petrovská vrchovina, severne od kóty 368,7 m na slovensko-maďarskej štátnej hranici, v nadmorskej výške približne 215 m n. m. Od prameňa tečie najprv severovýchodným smerom cez samotu Teplá dolina, oblúkom sa stáča na východ, sprava priberá prítok z oblasti Vysokej skaly a vteká do vodnej nádrže Janice. Z ľavej strany ústi do nádrže Janický potok a vodný tok pokračuje na sever. Vstupuje do Juhoslovenskej kotliny, do podcelku Rimavská kotlina, stáča sa na severovýchod a tečie v blízkosti obce Janice. Tu priberá pravostranný prítok pretekajúci obcou a severne od nej ústi v nadmorskej výške cca 164 m n. m. do Mačacieho potoka.
Anne Conwayová

Anne Conwayová (rodená Finchová) (* 14. december 1631, Londýn, Spojené kráľovstvo – † 18. február 1679, tamže) bola anglická filozofka, patrila k okruhu Cambridgeských platonikov okolo Henryho Moora. 
Hoci vychádzala z kartezianizmu, vo svojom poslednom a vrcholnom období filozofickej tvorby sa usilovala aj pod vplyvom kabalizmu o formuláciu alternatívy k dualizmu i monizmu.
Život.
Narodila sa do rodiny grófa Fincha. Veľký intelektuálny vplyv mal na ňu jej nevlastný brat John Finch, ktorý študoval na Christ´s College Cambridge University. Zoznámil ju s vedúcou postavou vtedajšieho vplyvného filozofického kruhu cambridgeských platonikov, Henry Moorom. Ten sa venoval jej štúdiu – keďže ženy mali v 17. storočí prístup na univerzitné štúdiá zakázaný – prostredníctvom listov. V roku 1651 sa vydala za vikomta Edwarda Conwaya. Jej manžel ju v jej intelektuálnom úsilí podporoval. Od detstva trpela silnými bolesťami hlavy – akiste aj tento fakt mal vplyv na jej názor, že duša a telo nie sú oddelené substancie. Bola v kontakte s významnými vedcami Kráľovskej spoločnosti. Krátko pred smrťou konvertovala na kvakerstvo.
Dielo.
Svoju filozofickú náuku opisuje aj v korešpondencii s Henry Moorom. Jej hlavným a jediným dielom bola práca The Principles of the Most Ancient and Modern Philosophy. Posmrtne vyšla v angličtine v roku 1692, jej latinský preklad vyšiel v roku 1690 pod názvom Principia philosophiae antiquissimae et recentissimae de Deo, Christo et Creatura id est de materia et spiritu in genere (anglický originál sa stratil). V nej vysvetľuje svoj trojstupňový metafyzický systém, postupujúci od Boha, cez Krista k Stvorenstvu (Creature). Na konci života sa zoznámila s Van Helmontom, ktorý jej dielo sprostredkoval Gottfriedovi Willhelmovi Leibnizovi. Pojem monády uviedla do filozofie práve Anne Conway, Leibniz náuku o monádach rozpracoval v Monadológii.
Hoci jej dielo vyšlo tlačou, nadlho – podobne ako viaceré ďalšie filozofky v histórii – upadla do zabudnutia. A to aj napriek tomu, že svojimi súčasníkmi bola považovaná za ženu „učenú na svoje pohlavie nevídane“. Predmetom sústredného záujmu historičiek a historikov filozofie sa stala len v období posledných dvadsiatich rokov, keď vychádza jej korešpondencia s Moorom, Princípy i jej intelektuálna biografia.
Chrámecký potok

Chrámecký potok je potok v južnom Gemeri, v juhovýchodnej časti okresu Rimavská Sobota. Je to pravostranný prítok Mačacieho potoka, má dĺžku 4,5 km a je tokom VI. rádu.
Potok pramení v Cerovej vrchovine, v podcelku Petrovská vrchovina, na severovýchodnom svahu Srnieho vrchu (385 m n. m.) v nadmorskej výške cca 220 m n. m. Najprv tečie východným smerom, sprava priberá dva prítoky zo severovýchodného svahu Srnčieho vrchu a preteká Vlčou dolinou. Ďalej sa stáča na severovýchod, vstupuje do Juhoslovenskej kotliny, do podcelku Rimavská kotlina a preteká obcou Chrámec. Napokon sa stáča, pokračuje k ústiu viac-menej smerom na sever a severne od obce sa v nadmorskej výške približne 166 m n. m. vlieva do Mačacieho potoka.
Vlkynský potok

Vlkynský potok je krátky vodný tok v južnom Gemeri, v juhovýchodnej časti okresu Rimavská Sobota. Je to pravostranný prítok Rimavy, meria 2,5 km a je tokom V. rádu.
Pramení v najvýchodnejšej časti Cerovej vrchoviny, v podcelku Petrovská vrchovina, na severovýchodnom svahu Lieskovca (286,8 m n. m.), neďaleko štátnej hranice s Maďarskom, v nadmorskej výške približne 190 m n. m. V pramennej oblasti tečie sprvu na severozápad, zľava priberá krátky prítok zo severného úpätia Lieskovca a ďalej pokračuje smerom na sever. Tok vytvára oblúk ohnutý na západ, z ľavej strany priberá najprv prítok prameniaci západne od kóty 230,9 m a následne z tej istej strany svoj najdlhší prítok (2 km) prameniaci východne od kóty 251,7 m. V blízkosti obce Vlkyňa sa v nadmorskej výške cca 154 m n. m. vlieva do Rimavy.
Sofija Asgatovna Gubajdulinová

Sofija Asgatovna Gubajdulinová (po rusky Софи́я Асгатовна Губайду́лина, "Sofija Asgatovna Gubajdulina"; po tatársky Sofia Äsğät qızı Ğöbäydullina; * 24. október 1931, Čistopoľ) je ruská hudobná skladateľka tatárskeho pôvodu.
Životopis.
Sofija Gubajdulinová študovala hru na klavíri a kompozíciu na konzervatóriu v Kazani a roku 1959 ukončila postgraduálne štúdium resp. ašpirantúru na Moskovskom konzervatóriu v triedach Nikolaja Pejka a Visariona Šebalina. Od roku 1963 žila v Moskve ako slobodná umelkyňa. Roku 1975 založila spolu s Viačeslavom Artymovom a Viktorom Suslinom skupinu Astreja pre improvizácie na zriedkavo používaných ruských, kaukazských a stredoázijských ľudových nástrojoch, ktoré svojím neznámym zvukovým charakterom ovplyvnili skladateľkino hudobné experimentovanie. S. Gubajdulina získala niekoľko významných ocenení v medzinárodných skladateľských súťažiach, o. i. v Ríme (1975) za skladbu Degrees, v Monaku (1987), aj mnoho ďalších pôct: International Record Award S. Kusevického (1989), Premio Franco Abbiato za nahrávku husľového koncertu Offertorium (1991), Ruskú štátnu cenu (1992). V jej tvorbe sa organicky a osobito snúbi umelecké myslenie Západu (princíp dualizmu, polarizácia človek – svet, kresťanská mystika, symbolizmus, dramatické napätie) a Východu (monistický princíp, meditatívnosť, kolorizmus).
Irena Brežná

Irena Brežná (* 26. február 1950, Bratislava) je slovensko-švajčiarska spisovateľka a novinárka.
Biografia.
Detstvo prežila v Trenčíne, ale v roku 1968 emigrovala do Švajčiarska, kde odvtedy žije. Študovala slavistiku, filozofiu a psychológiu na Univerzite v Bazileji. Podieľa sa aktívne na práci Amnesty International. Realizovala a podporovala rôzne humanitné a ženské projekty, napríklad v Guinei a v Čečensku.
Na Slovensku spolupracuje s feministickou vzdelávacou a publikačnou organizáciou Aspekt, ktorú podporuje od jej vzniku. Je prevažne po nemecky píšuca spisovateľka a novinárka, za svoje publicistické a literárne texty získala viacero ocenení, napríklad nemeckú Cenu Theodora Wolffa, cenu nemeckého feministického časopisu EMMA, Švajčiarsku literárnu cenu, Cenu Hermanna Kestena od nemeckého PEN klubu. Na Slovensku získala Cenu Dominika Tatarku a jej román "Nevďačná cudzin(k)a" sa dostal do finálovej desiatky ceny Anasoft litera. V máji 2022 jej prezidentka Zuzana Čaputová udelila štátne vyznamenanie Pribinov kríž II. triedy za mimoriadne zásluhy o kultúrny rozvoj SR.
Je stálou prispievateľkou niekoľkých švajčiarskych a nemeckých novín a časopisov, napríklad Neue Zürcher Zeitung, Berliner Freitag.
Dielo.
Knižné publikácie vydané na Slovensku (okrem časopiseckých textov):
Neporadzský potok

Neporadzský potok je potok v južnom Gemeri, tečie v juhovýchodnej časti okresu Rimavská Sobota. Je to ľavostranný prítok Slanej, meria 8,2 km a je tokom IV. rádu. 
Pramení v geomorfologickom celku Bodvianska pahorkatina, v podcelku Gemerská pahorkatina, neďaleko štátnej hranice s Maďarskom nad obcou Neporadza v nadmorskej výške cca 230 m n. m. Najprv tečie západojuhozápadným smerom, preteká obcou Neporadza a následne tiež Neporadzskou dolinou. V nadmorskej výške 202 m n. m. priberá prvý krátky prítok zľava a v ústí doliny významný pravostranný Bukovinský potok. Potom pokračuje juhojuhozápadným smerom popri osade Štrkovec na pravom brehu a vstupuje do Juhoslovenskej kotliny (podcelok Rimavská kotlina) a z ľavej strany priberá potok (179,2 m n. m.) pretekajúci dolinou Blatník. Následne pokračuje severojužným smerom, prudko sa stáča na západ a preteká obcou Kráľ. Západne od obce ústi v nadmorskej výške približne 159 m n. m. do Rimavy.
Georgia O'Keeffová

Georgia O'Keeffová, (* 15. november 1887, Sun Prairie, Wisconsin, USA – † 6. marec 1986, Santa Fe, Nové Mexiko) bola americká maliarka.
Známa je svojimi obrazmi zväčšených kvetín, zvieracích lebiek a krajiny. Vypracovala maliarsky štýl, ktorý len zriedkakedy prekračuje hranice k abstrakcii. V jej maľbách prevláda plošnosť a maliarska precíznosť.
Ruth Benedictová

Ruth Fultonová Benedictová (* 6. jún 1887, New York. New York, USA – † 19. september 1948, New York) bola americká antropologička.
V rokoch 1919-1921 navštevovala prednášky na New School for Social Research (NY) (vrátane prednášok A. Goldenweisera). Na Columbijskej univerzite sa stala asistentkou F. Boasa, žiačkou a blízkou spolupracovníčkou jej bola Margaret Meadová. V priebehu 20. a 30. rokov 20. storočia viedla terénne výskumy niektorých kmeňov pôvodného obyvateľstva Ameriky a na Novej Guinei. Výsledkami skúmaní podoprela teórie kultúrneho determinizmu a kultúrneho relativizmu. Vo svojich prácach operuje s pojmami ako sú zvyk, kultúrna konfigurácia, kultúrne vzorce.
Gájatrí Čakravartíová Spiváková

Gájatrí Čakravartíová Spiváková (po hindsky गायत्री चक्रवर्ती स्पिवाक; * 24. február 1942, Kalkata) je indická literárna kritička a teoretička. 
Je známa najmä vďaka prekladu Derridovho diela "Of Grammatology". Jej článok "Can the Subaltern Speak?" je pokladaný za zakladateľský text postkolonialismu. Samu seba často označuje za para-disciplinárnu, etickú filozofku, za marxisticko-feministickú dekonštruktivistku a zaujíma sa o takú problematiku akou sú tendencie inštitucionálnych a kultúrnych praktík, zameraných na vylúčenie alebo marginalizáciu ľudí nižšie spoločensky postavených, hlavne žien. Spivaková navrhla termín "„strategický esencializmus“", ktorú označuje ako dočasnú solidaritu ako nevyhnutnú podmienku sociálnej akcie.
V roku 1964 sa vydala za Američana Talbota Spivaka, rozviedli sa v roku 1977.
Zdeňka Kalnická

Prof. PhDr. Zdeňka Kalnická, CSc. (* 1953) je česká filozofka, univerzitná profesorka a prekladateľka. Vyštudovala klavír na štátnom konzervatóriu v Ostrave a filozofiu a estetiku na Filozofickej fakulte Univerzity Komenského v Bratislave. V súčasnosti je vedúcou katedry na Filozofickej fakulte Ostravskej univerzity.
Dielo.
Zaoberá sa filozofiou 20. storočia, hlavne pragmatizmom a hermeneutikou, estetikou a feminizmom. 
Je autorkou časti "Voda" v kolektívnej monografii "Estetika čtyř živlu: Země, voda, oheň, vzduch", ktorá vyšla anglicky pod názvom "Aesthetics of the Four Elements: Earth, Water, Fire, Air" (2001). Pre študentov pripravila vysokoškolský učebný text "Angloamerická, nemecká, francúzska a talianska estetika 70. a 80. rokov 20. storočia" (1992), je autorkou stati "Myseľ a rod" v monografii "Príbehy o hľadaní mysle" (2001) a štúdie "Obrazy vody a ženy" v kolektívnej monografii "Otázky rodovej identity vo výtvarnom umení, architektúre, filme a literatúre" (2000). V roku 2002 jej vyšla kniha "Obrazy vody a ženy". Publikovala tiež radu odborných štúdii v domácich a zahraničných časopisoch a zborníkoch. Prekladá odbornú literatúru z angličtiny, napr. Umberta Eca, Paula Ricoeura, Richarda Shustermana.
REFERENCIE
Ien Angová

Ien Angová (* 17. jún 1954, Surabaja, Indonézia) je austrálska etnografka a profesorka, riaditeľka Inštitútu pre kultúrny výskum (Institute of Cultural Resears) na University of Western Sydney (Austrália). Je tiež členkou Austrálskej akadémie humanitných vied (Australian Academy of the Humanities) a profesorkou Kultúrnych štúdií na University of Western Sydney. 
Je významnou odborníčkou v oblasti kultúrnych štúdií so zameraním na médiá a kultúrny konzum, na štúdium publika, politiku identít, nacionalizmus a globalizáciu, migráciu a etnicitu. V súčasnosti sa zameriava na konceptuálny vývoj disciplíny kultúrnych štúdií ako odboru, ktorý študuje kultúrnu ako celok.
Lisa Loweová

Lisa Loweová je od roku 1986 profesorkou komparatívnej literatúry na Fakulte literatúry Californskej Univerzity v San Diegu (USA) a uznávanou odborníčkou v oblasti komparatívnej literatúry, amerických štúdií, ázijských amerických štúdií a kultúrnej politiky kolonializmu a v oblasti migrácie. 
Jej vedecké a učebné zameranie zahŕňa moderné francúzske, britské a americké štúdiá aj problematiku ázijskej migrácie. Publikovala knihy o orientalizme, imigrácii a globalizácii. Jej súčasný project The Intimacies of Four Continents je štúdiou o medzinárodných podmienkach pre moderný humanizmus a humanistické poznanie.
Laura Mulveyová

Laura Mulveyová (* 15. august 1941, Oxford, Spojené kráľovstvo) je britská režisérka, scenáristka, producentka, filmová a kultúrna teoretička.
Od roku 1975 pôsobila vo viacerých inštitúciach ako profesorka filmových štúdií v Londýne (na Royal College of Art (1976), Bulmershe College (1978 - 1982) či London College of Printing (1983 - 1990)), medzi rokmi 2000 a 2003 pracovala ako režisérka v AHRB Centre for British Film and Television Studies. Hosťovala na mnohých svetovo uznávaných vysokých školách a inštitúciach. Laura Mulvey je tiež čestnou členkou Spoločnosti pre filmové a mediálne štúdia (Society for Cinema and Media Studies), či členkou Britskej akadémie (British Academy). Od roku 1999 pôsobí ako profesorka filmových a mediálnych štúdií na Birbeck College v Lodýne.
Publikačná činnosť.
Začiatkom 70. rokov začína pôsobiť ako filmová kritička napríklad v časopisoch Spare Rib či Seven Days. Mnoho z týchto raných prác sa venovalo diváckemu stotožneniu s filmovým obrazom a jeho vzťahu k mužskému pohľadu. Tato tematika je náplňou i jej najvýraznejšej eseje "Vizuálna slasť a naratívny film" (Visual Pleasure and Narrative Cinema) publikovanej v roku 1975 v časopise Screen. Práca je všeobecne považovaná za prvú stať feministickej filmovej teórie a pomohla jej ustanoviť samostatnú a legitímnu oblasť štúdia. Autorka tu kritizuje projekciu patriarchálneho usporiadania sveta do tradičného filmu, v ktorom muž je ten, kto sa díva (subjekt) a žena je tá, ktorá je vystavovaná (objekt). Vo svojej koncepcií pritom vychádza z psychoanalýzy a zdôrazňuje Freudov pojem slasť z dívania sa (skopofolia), ktorej sa muž zúčastní aktívne a žena pasívne.
Filmová tvorba.
V rokoch 1974 - 1982 spolupracovala so svojim manželom Peterom Wollenom na šiestich filmových projektoch týkajúcich sa predovšetkým feministickej teórie, semiotiky a psychoanalýzy: 
Diela Laury Mulveyovej sú prelomové nielen feministickou problematikou, ale predovšetkým tým, akým spôsobom spojujú tématiku filmovej teórie, feminizmu a psychoanalytickej teórie S. Freuda a J. Lacana.
Luce Irigarayová

Luce Irigarayová (* 3. máj 1930,Blaton, Belgicko) je belgická filozofka, psychoanalytička, kultúrna teoretička a feministka dlhodobo žijúca vo Francúzsku.
Irigarayová, inšpirovaná psychoanalytickou teóriou Jacquesa Lacana a dekonštruktivizmom Jacquesa Derrida, vo svojich prácach analyzuje, akým spôsobom sa mužská ideológia podieľa na celom systéme myslenia, významov a jazyka. Ústredný je koncept zdôrazňujúci, že hoci sú v spoločnosti rodové kategórie, muž a žena, rozlišované, fakticky iba muž je univerzálnym zástupcom človeka. 
Podľa Luce Irigarayovej je rovnica E=mc2 sexistická, lebo "privileguje rýchlosť svetla nad ostatné rýchlosti, ktoré sú pre nás životne dôležité". Tvrdí, že fyzika zanedbáva turbulentné prúdenie a venuje sa mechanike pevných telies, pretože pevné telesá predstavujú mužské pohlavné orgány, zatiaľ čo tekutiny sú feminínne.
Anne Greenová

Anne Greenová bola vydavateľka "The Maryland Gazette", jediných amerických koloniálnych novín v roku 1767. Patrila k jednej z mála žien v tlačiarenskom odvetví a bola vymenovaná za oficiálnu tlačiarku dokumentov pre koloniálnu Ameriku.
Janice Radwayová

Janice Radwayová (* 29. január 1949, Englewood, New Jersey, USA) je americká literárna kritička a profesorka literatúry na Duke University, v minulosti vyučovala na American Civilization Department na univerzite v Pennsylvánii, kde editorovala časopis "American Quarterly". Pôsobila ako prezidentka "Asociácie amerických štúdií" (American Studies Association). 
Radwayová sa obsiahlo venuje rodovej problematike, populárnej kultúre, etnografii, problematike čitateľov a literárneho konzumu v ére masových médií. Jej články sa objavili napr. v publikáciach American Quarterly, "South Atlantic Quarterly", "Cultural Studies", "Reading in America" a "Critical Inquiry". 
Jej súčasná vedecká práca sa orientuje na gramotnosť a čítanie v USA, čiastočne na to, ako sa to dotýka života žien. S Carlom Kaestle-om spracúva históriu knihy v Spojených štátoch 20. storočia ako súčasť projektu Americkej antikvárnej spoločnosti (American Antiquarian Society). Pracuje aj na knihe o dievčatách, zinoch a subjektivite 19. storočia.
Lapša

Lapša je potok v Gemeri, v juhovýchodnej časti okresu Revúca. Je to ľavostranný prítok Slanej, má dĺžku 9,5 km a je tokom IV. rádu.
Pramení v geomorfologickom celku Bodvianska pahorkatina, v podcelku Gemerská pahorkatina, na západnom svahu Líščej diery (400,6 m n. m.) a severne od kóty 350,4 m, v nadmorskej výške približne 299 m n. m. Na hornom toku tečie západným smerom, zľava priberá Líščí potok a následne niekoľko pravostranných prítokov: najprv potok prameniaci južne od kóty 351,4 m v lokalite Teresťany a potom postupne tri prítoky z oblasti Veľkého rúbaniska. Ďalej pokračuje viac-menej juhozápadným smerom, pri horárni Lapša na ľavom brehu sa stáča a tečie na západ. Vstupuje do Rimavskej kotliny, viac rozširuje svoje koryto a tečie severne od Starne. Východne od obce Gemer ústi v nadmorskej výške cca 181 m n. m. do Slanej.
Hĺbková analýza dát

Hĺbková analýza dát (iné názvy: hĺbková analýza údajov, vyťažovanie údajov/dát, dolovanie údajov/dát, dolovanie v údajoch/dátach, data mining; ) je proces analýzy dát z rôznych perspektív a ich sumarizácia na užitočné informácie. Spravidla ide o extrahovanie užitočných informácií z veľkých databáz, hľadanie korelácií alebo vzorov spomedzi tisícok polí v relačných databázach.
Využíva metódy štatistiky, matematiky (matematické modelovanie = klasifikačné pravidlá alebo stromy, regresia, zhluková analýza), umelej inteligencie (neuronové siete, rozpoznávanie, samoučiace sa algoritmy), nástroje OLAP (on-line analytické spracovanie) a strojového učenia.
Oriana Fallaciová

Oriana Fallaciová (; * 29. jún 1929, Florencia, Taliansko – † 15. september 2006, tamže) bola talianska spisovateľka a novinárka, ktorá žila v New Yorku, ale neskôr sa vrátila do Talianska. Známa svojimi rozhovormi s Henrym Kissingerom, Ajatoláhom Chomejním, Indirou Ghándiovou, Willym Brandtom, Muammarom al-Kaddáfím, Jásirom Arafatom. Ako členka Talianskeho odporu sa stala počas druhej svetovej vojny reportérkou. Neskôr pracovala ako vojnová korešpondentka na Blízkom Východe, v Latinskej Amerike, v Indii a Pakistane, vo Vietname. V roku 1968 na študentskej demonštrácii v Mexiku bola prepadnutá a postrelená. 
Zomrela v roku 2006 na následky rakoviny.
Julia Kristevová

Julia Kristevová () alebo Julija Krăstevová ( - "Julija Krăsteva") (* 24. jún 1941, Sliven, Bulharsko) je francúzska filozofka (štrukturalistka), literárna kritička, psychoanalytička, feministka a spisovateľka bulharského pôvodu.
Od polovice 60. rokov žije vo Francúzsku. Výrazne ovplyvnila súčasnú kritickú analýzu a kritickú teóriu ako aj post-štrukturalizmus. Jej práca sa dá chápať ako pokus adaptovať psychologický prístup na post-štrukturalistickú kritiku. Zaviedla pojem sémiotique, resp. semiotický ako opozitum k pojmu symbolický. Pomenúva ním emocionálnu silu, prepojenú s našimi inštinktami, ktorá sa objavuje v prozódii, nie významovosti jazyka. V jej prácach sa objavujú aj koncepty poníženia a intersexuality.
Federalistická strana

Federalistická strana bola americká politická strana v časoch Prvého systému strán v rokoch 1793 - 1816 a čiastočne až do 20. rokov 19. storočia. 
Federalisti ovládali federálnu vládu do roku 1801. Stranu založil Alexander Hamilton, ktorý okolo roku 1792 vybudoval sieť spolupracovníkov v dôležitých mestách na podporu svojej peňažnej politiky. Federalisti boli národniari, ktorí chceli fiškálne a vojensky silný národný štát a nepodporovali záujmy štátov. Nová strana obhajovala pružnú stavbu Ústavy Spojených štátov založenú na "elastickej doložke." Verili vo vládu vzdelanej elity a preto sa obracali na obchodníkov, bankérov, právnikov, novinárov, majiteľov pôdy a priemyselníkov; John Jay často hovoril, „Ľudia, ktorým táto krajina patrí, by v nej mali aj vládnuť.“ Hamilton bol v strane hlavným lídrom, ale veľkým vzorom bol George Washington. Strana vybudovala sieť novín a mala silnú podporu cirkevných predstaviteľov, najmä v Novom Anglicku. Na rozdiel od opozičných Jeffersonovcov nedávali veľký dôraz na budovanie voličskej základne. Z dlhodobého hľadiska bol jedným z najvplyvnejších predstaviteľov John Marshall, ktorý ako predseda Najvyššiho súdu posilnil justičnú moc. George Washington nikdy nevstúpil do strany, podporoval však jej program a pre federalistov bol vzorom a symbolom.
Margaret Meadová

Margaret Meadová (* 16. december 1901, Philadelphia – † 15. november 1978) bola americká kultúrna antropologička. 
Študovala na Barnard College a na Columbijskej univerzite, kde vyučoval Franz Boas a Ruth Benedictová. Prvý výskumný projekt, ktorý viedla v Tichomorí, bol zameraný na spôsob života dospievajúcich dievčat. Spolu podnikla 12 výskumných expedícií do Tichomoria, najmä na Novú Guineu. Záujem sústreďovala aj na rodovú problematiku. Dospela k názoru o kultúrnej podmienenosti rodových aj individuálnych diferencií. Výchova totiž, podľa Meadovej, určuje povahové črty a distribúciu vlastností a sama je kultúrne podmienená. 
Meadová bola v roku 1960 zvolená za prezidentku Americkej antropologickej asociácie. Spolupracovala s OSN na viacerých projektoch, týkajúcich sa výchovy, detí a problémov mentálneho zdravia.
Konotopa

Konotopa je vodný tok v južnej časti východného Slovenska, v regióne Turňa, v juhozápadnej časti okresu Košice-okolie. Je to ľavostranný prítok Idy, má dĺžku a je tokom VI. rádu.
Pramení v geomorfologickom celku Bodvianska pahorkatina, podcelok Abovská pahorkatina, na severnom svahu Kráľovho vrchu () v nadmorskej výške cca , západne od obce Buzica v lokalite Prosnisko. Na krátkom úseku tečie na sever, vstupuje do Košickej kotliny, do podcelku Košická rovina, sprava priberá zavlažovací kanál od obce Buzica a pokračuje smerom na severozápad. Následne sa križuje s kanálmi na oboch brehoch, tečie severne od obce Rešica a z ľavej strany priberá Rešický potok. Potom tečie západným smerom a opätovne križuje viaceré kanály na oboch brehoch. Napokon priberá ľavostranný Janícky potok, tečie v blízkosti obce Janík a stáča sa na severozápad. Na okraji tejto obce sa v nadmorskej výške približne vlieva do Idy.
Rešický potok

Rešický potok je krátky vodný tok na juhu východného Slovenska, v regióne Turňa, v juhovýchodnej časti okresu Košice-okolie. Je to ľavostranný prítok Konotopy, meria 2,4 km a je tokom VII. rádu.
Pramení v Bodvianskej pahorkatine, v podcelku Abovská pahorkatina, na severozápadnom úpätí Kráľovho vrchu (307,2 m n. m.) v nadmorskej výške približne 215 m n. m. V podstate tečie severoseverozápadným smerom, preteká obcou Rešica, kde zľava priberá prítok spod Červeného grúnika (305,2 m n. m.). Obcou preteká smerom na sever, vstupuje do Košickej kotliny, do podcelku Košická rovina, a severne od obce ústi v nadmorskej výške cca 185 m n. m. do Konotopy.
Mary Livermorová

Mary Livermorová (Mary Livermore), rodená Mary Ashtonová Riceová, (* 19. december 1820, Boston, Massachusetts, USA – † 23. máj 1905, Melrose) bola americká novinárka a ochrankyňa ženských práv.
Keď mala 19 rokov, našla si prácu na plantáži, kde sa počas troch rokov stala silnou odporkyňou otroctva. Neskôr pracovala v škole v Duxbury a niekoľko rokov praktizovala vzdelávaciu a zdravotnú starostlivosť medzi pracujúcimi v továrni. Vydala zbierku esejí "Pen Pictures". 
V roku 1868 organizovala zhromaždenie amerických sufražetiek. Bola editorkou feministického žurnálu "The Agitator" (1868-1870) a spolueditorkou časopisu "The Women´s Journal" (1870-72). 
Livermorová bola spoluzakladateľkou Americkej asociácie sufražetiek ("American Woman Suffrage Association") a v rokoch 1875 až 1878 stála na jej čele ako prezidentka.
Novoveský potok

Novoveský potok môže byť:
Ida Minerva Tarbellová

Ida Minerva Tarbellová (neprechýlene Ida Minerva Tarbell; * 5. november 1857, Amity Township, Pensylvánia, USA – † 6. január 1944, Bridgeport, Connecticut) bola americká učiteľka, spisovateľka a jeden z hlavných investigatívnych novinárov (tzv. muck-raker) svojich čias. 
Pochádza z Pensylvánie, kde bola redaktorkou "The Chautauqua Literary" a "Scientific Circle". Neskôr odišla do Paríža, odkiaľ prispievala do amerických magazínov, v roku 1894 sa dostala do periodika "McClure´s Magazine". Medzi jej najznámejšie diela patrí článok o Johnovi D. Rockefellerovi a jeho záujmoch – "The History of the Standard Oil Company" (1904)
Eva Botťánková

Eva Botťánková (* 17. marec 1944, Bratislava - † 1. marec 1995, Svätý Jur) bola slovenská historička estetiky a zakladateľka špecializácie história estetiky.
Pôvodne začala študovať astronómiu na Karlovej univerzite v Prahe. Zakrátko prestúpila na odbor estetika. Po skončení štúdia nastúpila ako vedecká ašpirantka do Ústavu svetovej literatúry a jazykov SAV, neskôr pracoval ako vedecká pracovníčka v Umenovednom ústave SAV v Bratislave. 
Zaujímala sa o otázky vkusu, dejiny histórie estetiky, vzťah estetických teórii a astronomických modelov, diferenciačné a integračné procesy v estetike a vývin estetiky na Slovensku po roku 1945. Súčasne sa systematicky venovala problematike vývoja estetického myslenia na Slovensku v 19. storočí, ktorého dejiny sa jej podarilo zrekonštruovať a poskytnúť o ňom a jeho hlavných predstaviteľoch ucelený obraz. V roku 1992 vydala príručku "K prameňom estetického myslenia na Slovensku", ktorú neskôr prepracovala na vysokoškolskú učebnicu.
Elizabeth Shepleyová Sergeantová

Elizabeth Shepleyová Sergeantová (* 23. apríl 1881, Winchester, Massachusetts, USA – † 26. január 1965, New York, New York) bola americká novinárka a spisovateľka.
V prvej svetovej vojne bola korešpondentkou na západnom fronte pre periodikum "The New Republic". V októbri 1918 bola vážne zranená a šesť mesiacov sa liečila vo francúzskej nemocnici. Po vojne vydala knihu s názvom "Shadow Shapes: The Journal of a Wounded Woman", v ktorej spracovala svoje zážitky z vojny.
Ako biografička vytvorila mnoho portrétov významných amerických osobností akými boli Robert Frost, Paul Robeson, Elinor Wylie, Amy Lowell alebo Willa Cather.